Riċetta oħra li qasam miegħi Renato Briffa, għalliem anzjan fl-ITS u speċjalista tal-ħelu Malti (ħila li wiret mingħand il-familja tiegħu li kellhom ħanut tal-ħelu fi Triq iz-Zekka, il-Belt Valletta fil-ħamsinijiet). Tajba għaċ-ċelebrazzjonijiet u għal Ħadd il-Għid. Dawn tar-ritratt għamilthom jien. 40 g xaħam 4 qatriet vanilja mgħarfa u nofs aniżetta Tħejjija: Ħallat id-dqiq u x-xaħam u ġo skutella oħra itfa' z-zokkor, il-bajd, il-vanilja u l-aniżetta u ħallat mad-dqiq u x-xaħam sakemm tifforma l-għaġina. Għattiha u wara kwarta mistrieħ iftaħ l-għaġina bil-lenbuba u pprova żommha f'forma kwadra. Qattagħha fi strixxi u kull strixxa agħmilha f'għoqda jew ċoff. Ixgħel il- fryer, tellgħu 175°C jew tella' borma żgħira biż-żejt mhux għoli ħafna u kif jagħli ibda aqli sakemm jiġu kulur id-deheb. Wara itfa' fuqhom għasel u lewż imfarrak u jiena wkoll inżidilhom il-konfettura. Għoġbitek din ir-riċetta? Għidilna billi tħalli l-kummenti tiegħek hawn taħt, u agħmel ir- rating tiegħek u share biex inkomplu nwasslulek aktar riċetti li jogħġbuk.